**ZMLUVA O DIELO**

na zhotovenie diela - stavby „Fotovoltické zariadenie EQUUS VINICA“uzatvorenej v zmysle § 536 a nasledovné Zákona č. 513/1991 Zb. Obchodného zákonníka v znení neskorších zmien a doplnkov

**Čl.** **1.**

**ZMLUVNÉ STRANY**

**1.1. Objednávateľ: EQUUS a.s.**

Sídlo organizácie: Hviezdna 38, 821 06 Bratislava

Štatutárny orgán: Ing. Attila Petrezsél, člen predstavenstva

IČO: 36263605

DIČ: 2021883501

IČ DPH: SK2021883501

bank. spojenie: Slovenská sporiteľňa, a.s

 IBAN: SK62 0900 0000 0002 8397 5990

 (ďalej len ako „objednávateľ“)

**1.2. Zhotoviteľ:**

 Sídlo:

 Zastúpený:

 Bankové spojenie:

 Číslo účtu:

 IČO:

 DIČ:

 IČ DPH:

 Zapísaný registri:

 (ďalej len ako „zhotoviteľ“)

**Čl. 2**

**VÝCHODISKOVÉ PODKLADY A ÚDAJE**

1. Podkladom pre uzatvorenie tejto zmluvy je víťazná ponuka zhotoviteľa zo dňa ........................ spracovaná v súlade so súťažnými podkladmi v rámci procesu obstarávania.
2. Východiskové údaje:
	1. Názov stavby: Fotovoltické zariadenie EQUUS VINICA
	2. Miesto stavby: strecha budovy na ul. Cesta slobody 771, 991 28 Vinica, označenej súpisným číslom 1671, mraziarenský sklad, nachádzajúca sa na pozemkoch p.č. 2010/4, 2010/9, zapísaná na LV č. 2218, k. ú. Vinica vo vlastníctve objednávateľa, EIC kód odberného miesta 24ZSS9525998001H
	3. Katastrálne územie: kat.ú. Vinica
	4. Investor: EQUUS, a.s.

**Čl. 3. PREDMET ZMLUVY**

1. Predmetom tejto zmluvy je zhotovenie diela – stavby „Fotovoltické zariadenie EQUUS VINICA“ v zmysle podmienok verejnej súťaže, v rozsahu výkazu výmer, ktorý tvorí Prílohu č. 3 tejto zmluvy a na základe projektovej dokumentácie, ktorú vypracuje zhotoviteľ po uzatvorení tejto zmluvy (ďalej len ako „projektová dokumentácia“) a za podmienok dohodnutých v tejto zmluve.
2. Stavbou sa rozumie zhotovenie všetkých stavebných prác podľa projektovej dokumentácie a predloženým oceneným výkazom výmer. Riadnym zhotovením diela sa rozumie vypracovanie projektovej dokumentácie, dodávka všetkých súčastí, tovarov, materiálov, výkon stavebných, montážnych a iných prác a ostatných výkonov nevyhnutných na realizáciu diela podľa položkového rozpočtu uvedeného v prílohe č. 3 tejto zmluvy, a to vrátane presunov hmôt a materiálov v rámci miesta stavby podľa bodu 2 čl. II. tejto zmluvy, vykonania  skúšky funkčnosti diela ako celku (s výnimkou funkčnej skúšky) a vykonania východiskovej odbornej prehliadky a odbornej skúšky diela.

 Pre vylúčenie pochybností zmluvné strany vyhlasujú, že vykonanie funkčnej skúšky diela nie je predmetom tejto zmluvy, keďže jej vykonanie nie je závislé od vôle zhotoviteľa, vzhľadom na skutočnosť, že termín funkčnej skúšky určuje príslušný prevádzkovateľ distribučnej sústavy. Za zabezpečenie vykonania funkčnej skúšky (vrátane podania žiadosti o vykonanie funkčnej skúšky) zo strany príslušného prevádzkovateľa distribučnej sústavy zodpovedá objednávateľ. Zhotoviteľ je však povinný poskytnúť objednávateľovi súčinnosť pri podaní žiadosti na jej vykonanie a zabezpečiť prítomnosť zástupcu zhotoviteľa pri jej vykonávaní na mieste stavby. Objednávateľ berie na vedomie, že spustenie diela do prevádzky je možné až po vykonaní úspešnej funkčnej skúšky zo strany príslušného prevádzkovateľa distribučnej sústavy a doručení oznámenia o prevádzke lokálneho zdroja prevádzkovateľovi distribučnej sústavy. Zároveň týmto objednávateľ berie na vedomie, že uzatvorením zmluvy o pripojení lokálneho zdroja do distribučnej sústavy s prevádzkovateľom distribučnej sústavy sa stáva výrobcom elektrickej energie v lokálnom zdroji, a že jeho následná činnosť ako výrobcu elektriny sa riadi podľa zákona č. 251/2012 Z. z. o energetike a o zmene a doplnení niektorých zákonov v znení neskorších predpisov a podľa zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov.

1. Dielo zhotovené podľa čl. 3 bodu 1. a 2. bude spĺňať všetky predpísané základné akostné technické ukazovatele.
2. Zhotoviteľ sa zaväzuje zhotoviť pre objednávateľa Dielo vo vlastnom mene a na vlastnú zodpovednosť. Zhotoviteľ je oprávnený Dielo zhotoviť prostredníctvom tretej osoby (subdodávateľa/subdodávateľov). V prípade zhotovenia Diela prostredníctvom subdodávateľa (subdodávateľov) zhotoviteľa, sa Dielo považuje za zhotovené zhotoviteľom samotným, čím zhotoviteľ zodpovedá za Dielo akoby ho vykonal sám, pokiaľ táto zmluva neustanovuje inak.

**Čl. 4. ČAS PLNENIA**

1. Termín plnenia predmetu zmluvy o dielo (ďalej ZoD) podľa čl. 3 v rozsahu bodu 1. je:

Termín prevzatia staveniska: do 15 kalendárnych dní od účinnosti zmluvy,

Termín začatia výstavby: dňom odovzdania stavebne pripraveného staveniska,

Termín ukončenia a odovzdania stavby: do 3 mesiacov odo dňa prevzatia staveniska,

 Objednávateľ je povinný zabezpečiť pred odovzdaním miesta stavby stavebnú pripravenosť miesta stavby. Pokiaľ nebude miesto stavby stavebne pre zhotoviteľa pripravené, tzn. nebude zabezpečená možnosť zhotoviteľa napojiť sa na jednotlivé médiá (elektrická energia 230/400V, voda), pripojenie na internet v bode napojenia diela do distribučnej sústavy príslušného prevádzkovateľa distribučnej sústavy (pre smartmeter)  a pri rozvádzači RHFVZ (pri striedači) a pokiaľ nebude mať objednávateľ splnené povinnosti vyplývajúce zo zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ohlásenie stavby na príslušnom stavebnom úrade, resp. právoplatné stavebné povolenie vydané príslušným stavebným úradom), nie je zhotoviteľ povinný miesto stavby od objednávateľa prevziať. Zhotoviteľ je tiež oprávnený neprevziať miesto stavby v prípade, ak ku dňu odovzdania miesta stavby objednávateľ nebude disponovať platným kladným stanoviskom príslušného prevádzkovateľa distribučnej sústavy k rezervovanej kapacite na pripojenie lokálneho zdroja elektriny.

1. Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.
2. Dodržanie času plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením záväzku.
3. Objednávateľ sa zaväzuje dokončené dielo prevziať a zaplatiť za jeho zhotovenie dohodnutú cenu.
4. **Predĺženie lehoty výstavby** - zhotoviteľ má právo na predĺženie lehoty výstavby po dohode s  objednávateľom zápisom do stavebného denníka v prípade, že:
5. sa podstatne zmení množstvo alebo povaha prác dodatočne vyžiadaných objednávateľom
6. ak objednávateľ oneskorene odovzdá stavenisko, doklady potrebné ku začatiu stavby,
7. nastanú obzvlášť nepriaznivé klimatické podmienky
8. zdržanie, chyby alebo prekážky budú spôsobené objednávateľom
9. zvláštne okolnosti, nezavinené porušením povinností zhotoviteľa alebo niekoho, za koho zhotoviteľ zodpovedá
10. v prípade živelných pohrôm

Predĺženie lehoty výstavby diela určí objednávateľ po dohode so zhotoviteľom formou dodatku k zmluve, predloženým zhotoviteľom najneskôr 14 dní pred pôvodným zmluvným termínom ukončenia v súlade so Zákonom č. 343/2015 Z. z. o verejnom obstarávaní.

**Čl. 5. CENA**

1. Cena za zhotovenie predmetu zmluvy v rozsahu čl. 3. tejto zmluvy je stanovená dohodou zmluvných strán v zmysle § 3 Zákona č. 18/1996 Z. z. o cenách v znení neskorších zmien a doplnkov a je doložená kalkuláciou - rozpočtom, ktorý tvorí prílohu č. 3 k tejto zmluve.
2. Cena za zhotovenie diela podľa čl. 3. predstavuje:

Cena bez DPH: ..... EUR, slovom: ..... EUR

Dodanie Diela podľa tejto zmluvy je pre účely ustanovenia § 69 ods. 12 písm. j) zákona č. 222/2004 Z. z. o dani z pridanej hodnoty v znení neskorších predpisov dodaním stavebných prác, zaradených v sekcii F klasifikácie CPA. V zmysle uvedeného je osobou povinnou platiť daň objednávateľ - príjemca predmetu zmluvy.

1. V cene za zhotovenie diela sú obsiahnuté aj náklady na vybudovanie, prevádzku, údržbu, vypratanie zariadenia staveniska zhotoviteľa.
2. Financovanie diela sa bude realizovať na základe potvrdeného súpisu vykonaných prác.
	1. Výkaz výmer obsahuje všetky položky pre zhotovenie, zriadenie, skúšanie a zadanie prác, ktoré má vykonať zhotoviteľ.
	2. Súpis skutočne zrealizovaných prác je podkladom pre fakturáciu zmluvnej ceny. Zhotoviteľ dostane zaplatené za množstvo skutočne vykonanej práce pri použití sadzieb uvedených v ocenenom výkaze výmer pre každú položku.
3. Cena diela môže byť upravená v prípade naviac prác požadovaných objednávateľom výlučne vo forme dodatku k tejto ZoD v súlade so Zákonom č. 343/2015 Z. z. o verejnom obstarávaní. Podkladom bude vzájomne odsúhlasený doplnok k rozpočtu, ktorý vypracuje zhotoviteľ, najneskôr 1 týždeň pred realizáciou prác. Ocenenie naviac prác a dodávok bude jednotkovými cenami platnými pre toto dielo v cenovej úrovni dohodnutej v čl. 5 bod 1. Naviac práce a zmeny je možné fakturovať po podpísaní dodatku k ZoD v súlade s platným zákonom 343/2015 Z.z. Zákon o verejnom obstarávaní a o zmene a doplnení niektorých zákonov.
4. Zhotoviteľ je povinný predložiť elektronickú verziu podrobného rozpočtu Objednávateľovi (vo formáte MS Excel) ako aj povinnosť predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy.

**Čl. 6. PLATOBNÉ PODMIENKY**

1. Cenu Diela je Objednávateľ povinný uhradiť v troch častiach nasledovne:

a) prvá časť formou zálohovej platby vo výške 40% z ceny Diela na základe zálohovej faktúry vystavenej Zhotoviteľom do 15 dní po začiatku účinnosti tejto zmluvy;

b) druhá časť formou zálohovej platby vo výške 30% z celkovej ceny Diela na základe zálohovej faktúry vystavenej Zhotoviteľom do 15 kalendárnych dní po obojstrannom odsúhlasení a podpise Protokolu o odovzdaní a prevzatí materiálu na realizáciu Diela na Miesto plnenia, ktorého vzor tvorí Prílohu č. 5 tejto zmluvy;;

c) tretia časť formou zúčtovacej platby vo výške 30% z ceny Diela po prevzatí riadne dokončených montážnych prác v súlade s touto zmluvou Objednávateľom, podkladom pre vystavenie vyúčtovacej faktúry, a jej prílohou, je protokol o odovzdaní a prevzatí Diela, ktorého vzor tvorí Prílohu č. 4 tejto zmluvy.

Zhotoviteľ sa zaväzuje k prijatým zálohovým platbám vystaviť faktúry k prijatým platbám v súlade s platným zákonom o DPH. Po poskytnutí súčinností zo strany Zhotoviteľa pri podaní žiadosti PDS o vykonanie funkčných skúšok v zmysle článku 3 bodu 2 tejto Zmluvy a súčasne po prevzatí riadne vykonaného Diela Objednávateľom a podpísaní protokolu o odovzdaní a prevzatí Diela vystaví Zhotoviteľ zúčtovaciu faktúru, ktorú doručí Objednávateľovi. Vystavená zúčtovacia faktúra musí zohľadňovať uhradené zálohové platby. Podkladom pre vystavenie zúčtovacej faktúry a jej prílohou je protokol o odovzdaní a prevzatí Diela vyhotovený v zmysle tejto Zmluvy podpísaný Objednávateľom. Súčasťou protokolu o odovzdaní a prevzatí Diela bude písomné vyhlásenie Zhotoviteľa a Objednávateľa o tom, že Dielo je funkčným celkom spôsobilým na riadnu prevádzku. Dňom dodania pre účely DPH je deň podpísania tohto protokolu Objednávateľom.

1. Splatnosť faktúr vystavených podľa tejto zmluvy je do 30 dní odo dňa ich doručenia Objednávateľovi. Platby budú realizované bezhotovostne, na účet Zhotoviteľa uvedený v záhlaví tejto zmluvy. Faktúra bude obsahovať všetky náležitosti podľa platného zákona o DPH a číslo objednávky/zmluvy, v opačnom prípade je Objednávateľ oprávnený faktúru vrátiť na prepracovanie bez následkov omeškania s úhradou. Nová lehota splatnosti začne plynúť dňom doručenia správnej a úplnej faktúry.
2. Objednávateľ berie na vedomie, že počas využívania a prevádzky Diela ako lokálneho zdroja môžu pre neho vzniknúť nové povinnosti súvisiace najmä s prevádzkovou a výrobou elektriny z lokálneho zdroja v zmysle platnej legislatívy (napr. daňové povinnosti, povinnosti vyplývajúce z energetických predpisov a pod.), ktoré je povinný plniť.
3. Zmeny vo výmerách:
	1. Všetky zmeny, doplnky a akékoľvek dodatky k zmluvnej cene, budú ocenené sadzbami a cenami uvedenými v čl. 5. tejto zmluvy. Uhradené budú až po odsúhlasení objednávateľom a obojstrannom potvrdení dodatku k zmluve uzatvorenom v súlade so Zákonom č. 343/2015 Z. z. o verejnom obstarávaní.
	2. Nové položky musia byť kalkulované rovnakým spôsobom, ako bola vypočítaná cena, t.j. pri  použití rovnakých réžií, ziskov, miezd sadzieb mechanizmov a cien materiálov.
4. Zhotoviteľ nemá nárok na dodatočnú platbu za náklady, ktorým bolo možné predísť pri včasnom upozornení objednávateľom, na nedostatky na strane zhotoviteľa.
5. V prípade, že sa počas vykonávania diela preukáže potreba opodstatnených naviac prác v dôsledku nesprávnosti, neúplnosti alebo absencie relevantných informácií, ktoré boli, či mali byť poskytnuté objednávateľom zhotoviteľovi, alebo potreba ktorých vzíde z požiadaviek, vyjadrení či pokynov orgánov verejnej moci (napr. stavebný úrad), autorizovaných osôb vykonávajúcich dohľad či kontrolu nad činnosťami vykonávanými pri dodávke diela (napr. Technická Inšpekcia), či dotknutých osôb (napr. SPP-Distribúcia, príslušný prevádzkovateľ distribučnej sústavy a iní správcovia sietí) a ktorých vykonanie je potrebné na riadne dokončenie a odovzdanie diela a bez ktorých nie je možné dielo riadne užívať a súčasne potrebu zrealizovania týchto naviac prác nemohol zhotoviteľ ani pri vynaložení odbornej starostlivosti pri príprave výkazu a výmeru, ktorý tvorí Prílohu č. 3 tejto zmluvy zistiť, tieto opodstatnené naviac práce vrátane kalkulácie nákladov je zhotoviteľ povinný objednávateľovi písomne bezodkladne oznámiť a objednávateľ je povinný zhotoviteľovi uhradiť cenu za opodstatnené naviac práce na základe osobitných faktúr vystavených zhotoviteľom kedykoľvek počas vykonávania diela so splatnosťou 30 dní od vystavenia.

**Čl. 7 . ZÁRUČNÁ DOBA - ZODPOVEDNOSŤ ZA VADY**

1. Zhotoviteľ zodpovedá za to, že predmet zmluvy je zhotovený podľa podmienok tejto zmluvy o dielo, všetkých jej príloh a že počas záručnej doby bude mať vlastnosti dohodnuté v tejto zmluve.
2. Zhotoviteľ zodpovedá za vady, ktoré predmet má v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinností.
3. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil objednávateľa a ten na ich použití trval.
4. Záručná doba na dielo sa po vzájomnej dohode v súlade so zákonom NR SR č. 254/1998 Z. z. o verejných prácach, § 12 ods. 1 písm. b) stanovuje na 60 mesiacov a začína plynúť zápisničným odovzdaním a prevzatím diela bez vád a nedorobkov medzi zhotoviteľom a objednávateľom.
	1. Oznámenie vád musí byť podané len písomne a v záručnej dobe, inak je neplatné a musí obsahovať označenie vady, ako sa prejavuje.
	2. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť zistené a oprávnene písomne reklamované vady.
5. Zhotoviteľ sa zaväzuje začať s odstraňovaním prípadných vád predmetu plnenia do **3** **dni** od uplatnenia oprávnenej písomnej reklamácie objednávateľa a vady odstrániť v čo najkratšom technicky možnom čase. Ak sa nedohodne termín odstránenia vád písomnou formou, zhotoviteľ vady odstráni **do 10** dní od prijatej reklamácie.
6. Zisťovanie vád:
	1. Objednávateľ je oprávnený kontrolovať prácu zhotoviteľa a upozorniť ho na akúkoľvek vadu, ktorú nájde. Takáto kontrola nezbavuje zhotoviteľa jeho zodpovednosti za práce.
7. Neodstránené vady po ukončení prác:
	1. Objednávateľ môže po ukončení prác zadať odstránenie nejakej vady tretej strane. Môže tak urobiť vtedy, ak zhotoviteľ takúto vadu neodstránil počas doby stanovenej na odstránenie.
	2. Ak zhotoviteľ sám neodstráni takúto vadu počas predtým dohodnutej doby, objednávateľ môže zadať odstránenie tejto vady tretej strane. Objednávateľ je povinný informovať zhotoviteľa min 3 kalendárne dni dopredu o svojom úmysle zadať odstránenie nejakej vady tretej strane. Náklady súvisiace s odstránením vady budú vyúčtované zhotoviteľovi, ktorý ich uhradí do 14 dní
	od doručenia faktúry.
	3. Ak sa ukáže, že vada je neopraviteľná, zaväzuje sa zhotoviteľ dodať do 30 dní od zistenia tejto skutočnosti vadnú časť plnenia.

**Čl. 8. PODMIENKY VYKONANIA DIELA**

1. Zhotoviteľ sa zaväzuje vykonať dielo vo vlastnom mene a na vlastnú zodpovednosť.
2. Riziká zhotoviteľa - zhotoviteľ je zodpovedný za akékoľvek zničenie alebo poškodenie fyzického majetku objednávateľa a majetku súkromných osôb, zranenie osôb a usmrtenie, ku ktorým dôjde počas realizácie prác. Zhotoviteľ nenesie zodpovednosť v prípade výnimočných rizík. V prípade potreby si zhotoviteľ zabezpečí dopravné značenie komunikácií.
3. Odovzdanie staveniska
	1. Objednávateľ na základe výzvy odovzdá zhotoviteľovi stavebné pripravené stavenisko v zmysle bodu 1. článku 4 tejto zmluvy do 15 kalendárnych dní od účinnosti zmluvy.
	2. Súčasne s odovzdaním staveniska, objednávateľ administratívne umožní zhotoviteľovi prístup na  stavenisko.
	3. Prístup na stavenisko - zhotoviteľ je povinný umožniť objednávateľovi a komukoľvek, kto má
	na to povolenie od objednávateľa, prístup na stavenisko a na ktorékoľvek miesto, kde sa vykonávajú resp. majú vykonávať práce v súlade so zmluvou.
	4. Zhotoviteľ zodpovedá za čistotu a poriadok na stavenisku, ako aj čistotu používaných obecných komunikácií v blízkosti staveniska (pri vstupe a výjazde). Zároveň zodpovedá za primeranú čistotu vozidiel. Zhotoviteľ odstráni na vlastné náklady odpady, ktoré sú výsledkom jeho činnosti.
4. Prevádzkové, sociálne, prípadne aj výrobné zariadenie staveniska si zabezpečuje zhotoviteľ. Náklady na  vybudovanie, prevádzkovanie, údržbu, likvidáciu a vypratanie zariadenia staveniska sú súčasťou zmluvnej ceny podľa čl. 5 tejto zmluvy.
5. Zhotoviteľ zabezpečí na svoje náklady dopravu a skladovanie strojov, zariadení alebo konštrukcií, montážneho materiálu, všetkých stavebných hmôt a dielcov, materiálov a výrobkov a ich presun zo skladu na stavenisko, denné čistenie dotknutých komunikácií počas realizácie stavby.
6. Prerušenie a zastavenie prác
	1. Zhotoviteľ je povinný cestou stavebného denníka upozorniť objednávateľa na skutočnosti, ktoré budú mať za následok prerušenie prác.
	2. Zhotoviteľ je oprávnený prerušiť práce v týchto prípadoch:
7. zistenie vady projektu,
8. pokračovanie v prácach by spôsobilo v ďalšom období škodu, alebo by bola ohrozená bezpečnosť pri práci,
9. v prípade uvedenom v § 551 Obchodného zákonníka.
	1. Objednávateľ je oprávnený pozastaviť stavebné práce v týchto prípadoch:
10. ak zistí, že zhotoviteľ vykonáva dielo v rozpore so zmluvou o dielo a projektom stavby,
11. pokračovanie v prácach by spôsobilo v ďalšom období škodu, alebo by bola ohrozená bezpečnosť pri práci.
	1. Obidve zmluvné strany môžu požiadať o prerušenie a zastavenie prác, avšak v plnom rozsahu zodpovedajú za škody týmto spôsobené.
	2. Pri zastavení alebo prerušení prác je zhotoviteľ povinný urobiť také úpravy alebo opatrenia, aby prípadné škody na diele, ktoré by mohli vzniknúť z uvedeného titulu boli minimálneho rozsahu. Náklady na tieto úpravy resp. opatrenia v plnom rozsahu nesie strana, z ktorej viny boli práce zastavené alebo prerušené.
12. Kvalita stavebných prác a technologická disciplína
	1. Všetky stavebné práce musia byť vykonané podľa platných STN a technologických postupov (pokynov výrobcu pre použitie materiálov a výrobkov, ktoré sú súčasťou dodávky, vrátane preukazných skúšok odsúhlasených objednávateľom) platných v čase vykonávania diela,
	pri dodržaní predpisov o bezpečnosti a ochrane zdravia pri práci. Všetky prípadné zmeny, vo vyššie uvedených materiáloch (TKP, ZTKP a pod.), ktoré vyplynú napr. z novelizácie noriem resp. iných požiadaviek na kvalitu počas realizácie diela, budú odsúhlasené obidvomi zmluvnými stranami a premietnuté do týchto materiálov.
	2. Kvalitu realizovaných prác bude zhotoviteľ dokladovať atestami resp. certifikátmi o kvalite zabudovaných stavebných materiálov a zmesí, v zmysle zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov, v znení neskorších zmien a doplnkov. V prípade zmeny materiálov alebo na vyžiadanie objednávateľa predloží zhotoviteľ nové aktuálne atesty resp. preukázané skúšky. Atesty a certifikáty v čase predloženia objednávateľovi musia byť platné.
	3. V prípade, že zhotoviteľ zabuduje materiály resp. zmesi bez odsúhlasenia objednávateľom bude znášať dôsledky porušenia tejto podmienky. Ak sa dodatočne preukáže, že preukazná skúška je nevyhovujúca a zabudované materiály resp. zmesi nezodpovedajú požadovaným kvalitatívnym parametrom je zhotoviteľ povinný urobiť po dohode s objednávateľom opatrenia na nápravu, napr. nahradiť tieto vyhovujúcimi materiálmi a pod., náklady s tým spojené hradí v plnej výške zhotoviteľ.
13. Odovzdávacie a preberacie konanie diela
	1. Zhotoviteľ k preberaciemu konaniu pripraví:
14. stavebný denník
15. finančné odúčtovanie stavby k termínu preberacieho konania (konečná faktúra)
16. elaborát o kvalite s vyčíslením skúšok a doložením atestov a certifikátov o kvalite prác a zabudovaných materiálov. Tento elaborát predloží zhotoviteľ min. 14 dní pred termínom odovzdania objednávateľovi na odsúhlasenie
17. doklady o uložení prebytočného, vybúraného alebo odmontovaného materiálu zo stavby na oficiálnu skládku
	1. Keď zhotoviteľ dokončí práce na stavbe a dielo je v súlade so zmluvou, objednávateľ so zhotoviteľom, zástupcami budúcich užívateľov, správcov a ostatnými kompetentnými účastníkmi preberacieho konania spíšu protokol o preberaní prác.
18. Bezpečnosť pri práci a ochrana životného prostredia - zhotoviteľ
19. je zodpovedný za bezpečnosť všetkých vykonávaných prác na stavenisku počas celej doby realizácie diela vrátane odstraňovania prípadných vád na ňom
20. sa zaväzuje, že bude podnikať všetky kroky na ochranu životného prostredia na stavenisku a v jeho okolí a predchádzať škodám a úrazom osôb alebo verejného či iného vlastníctva v dôsledku zničenia, hluku alebo iných príčin vznikajúcich ako dôsledok jeho metód práce.
21. Bezpečnosť a ochrana zdravia pri práci - zhotoviteľ:
* zodpovedá za zabezpečenie bezpečnostných a zdravotných požiadaviek na stavenisku podľa Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko
* je zodpovedný za bezpečnosť všetkých osôb oprávnených byť na stavenisku a ohlásených u stavbyvedúceho, a udržiavať stavenisko a dielo v takom poriadku, aby sa predišlo ohrozeniu týchto osôb
1. Protipožiarna ochrana - zhotoviteľ:

zodpovedá za zabezpečenie požiarnej ochrany staveniska v zmysle zákona NR SR č. 14/2001 Z. z. o ochrane pred požiarmi v znení zákona č. 438/2002 Z. z. a vyhlášky MV SR č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb, musí dodržiavať smernice orgánov požiarnej služby a podniknúť všetky nevyhnutné opatrenia v priebehu realizácie diela vrátane odstraňovania prípadných vád na ňom, aby zabránil vzniku požiaru.

1. Ochrana životného prostredia
2. Počas realizovania diela a odstraňovania prípadných vád na ňom je zhotoviteľ povinný chrániť životné prostredie na stavenisku aj mimo neho pred zničením. Podľa toho má teda zozbierať všetky druhy odpadov, vrátane rôznych odpadkov, výrobného a komunálneho odpadu a dopraviť ich na skládku určenú resp. schválenú objednávateľom prípadne orgánom štátnej správy a príslušného odboru.
3. Zhotoviteľ nesmie vypúšťať alebo dovoliť vypúšťanie do vzduchu, vody a okolitej krajiny na stavenisku alebo v jeho tesnej blízkosti akékoľvek toxické odpady alebo látky.
4. V prípade nedodržania odstavca 12. a) a b) sa zhotoviteľ zaväzuje znášať všetky dopady (sankcie, pokuty, rozhodnutia a pod.), ktoré budú uplatnené voči objednávateľovi.
5. Objednávateľ zabezpečí všetky rozhodnutia orgánov štátnej správy, potrebné pre vykonanie diela.
6. Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté, alebo sa stanú neprístupnými min. 3 pracovné dni vopred. Bez ich preverenia objednávateľom, nebudú uhradené resp. budú urobené opatrenia, aby mohli byť dodatočne overené a odskúšané. Náklady s tým spojené bude znášať zhotoviteľ.

V prípade, že sa objednávateľ nedostaví na preverenie prác v požadovanom termíne môže zhotoviteľ v prácach pokračovať avšak nesie riziko, že v prípade zistenia nekvalitne vykonaných prác, bude náklady na dodatočné odkrytie znášať zhotoviteľ. Ak sa však po odkrytí zistí, že práce boli zrealizované v súlade s technicko-kvalitatívnymi podmienkami a dosahujú projektom predpísanú kvalitu, náklady na dodatočné zisťovanie kvality nepreverených prác v požadovanom termíne znáša objednávateľ a budú považované za prípad odškodnenia.

1. Zhotoviteľ sa zaväzuje vyzvať minimálne tri pracovné dni vopred objednávateľa k účasti na skúškach.
2. Zhotoviteľ je povinný viesť na stavbe stavebný denník v zmysle zákona č. 50/1976 Zb. (Stavebný zákon) v znení neskorších predpisov a vyhláškou MŽP SR č. 453/2000 Z. z. ktorou sa vykonávajú niektoré ustanovenia stavebného zákona, od dňa začatia prác až do odstránenia poslednej vady resp. nedorobku, zisteného pri kolaudácii stavby. Stavebný denník sa musí nachádzať na stavbe a musí byť trvale prístupný. Zápisy do neho robí zhotoviteľ v deň, kedy boli práce vykonané alebo nastali okolnosti, ktoré je potrebné riešiť.
	1. V denníku budú zapísané najmä tieto údaje:

Denný zápis:

dátum (mesiac, rok, názov dňa); - údaje o počasí, maximálna a minimálna teplota; - údaje o pracovnej dobe, jej začiatok a koniec, smennosť; - pracovníci a ich počty; - mechanizmy;

- časový postup prác na stavbe.

* 1. Ostatné údaje, napr.:

požiadavky zhotoviteľa na objednávateľa a naopak, prerušenie stavebných prác s odôvodnením, záznam o okolnostiach, ktoré majú vplyv na postup prác, zápisy o vykonaných skúškach, (napr. skúškach tvrdosti betónu, tlakových skúškach, skúškach tesnosti, vykurovacích skúškach a pod., zmeny a odchýlky vykonávaných prác od schválenej dokumentácie, zápisy o dohodách zhotoviteľa s objednávateľom a projektantom, požiadavky objednávateľa na odstránenie vád v priebehu vykonávaniadiela, škody na stavbe, zoznam príloh a dokladov stavebného denníka.

* 1. Zhotoviteľ denne robí zápisy do stavebného denníka a minimálne raz za dva týždne zašle resp. odovzdá kópie objednávateľovi.
	2. Stavebný denník musí byť na stavbe trvalo prístupný objednávateľovi, prípadne iným osobám, ktoré majú právo robiť v ňom zápisy alebo kontroly.
	3. Okrem zástupcov zhotoviteľa, objednávateľa a projektanta môžu do stavebného denníka vykonávať záznamy poverení zástupcovia príslušných orgánov štátnej správy.
	4. Zápisy v stavebnom denníku sa nepovažujú za zmenu zmluvy, ale slúžia ako podklad pre vyhotovenie dodatkov ku zmluve v súlade so Zákonom č. 343/2015 Z. z. o verejnom obstarávaní.
1. Zhotoviteľ poveruje funkciou stavbyvedúceho............................................................................................. Tento je oprávnený ho zastupovať pri prevzatí staveniska, mesačnom zisťovaní vykonaných prác, odovzdaní diela a vystavení faktúry.
2. Vlastníctvo na zhotovovanej veci
	1. Dňom nadobudnutia účinnosti Zmluvy znáša zhotoviteľ nebezpečenstvo škody na zhotovovanej veci (Diele).
	2. Vlastnícke právo prechádza na Objednávateľa dňom úplného zaplatenia ceny Diela.
3. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou (s výnimkou funkčnej skúšky). Doklady o týchto skúškach podmieňujú prevzatie tohto diela.
4. Ukončenie prác
	1. Zhotoviteľ písomne oznámi objednávateľovi pripravenosť na odovzdanie diela najneskôr 10 kalendárnych dní pred termínom, kedy by malo byť pripravené na odovzdanie.
	2. Objednávateľ na základe oznámenia zhotoviteľa zvolá preberacie konanie.
	3. Objednávateľ prevezme dielo len bez vád a nedorobkov. Vadou sa rozumie odchýlka v kvalite, rozsahu a parametroch diela stanovených touto zmluvou a obecne záväznými technickými normami a predpismi. Nedorobkom sa rozumie nedokončená práca proti zmluve.
5. Zhotoviteľ sa zaväzuje viesť počas celého procesu realizácie diela príslušnú fotodokumentáciu z výstavby diela, pričom prvotné fotografie budú vyhotovené po prebratí staveniska, resp. pred začiatkom výstavby diela. Fotodokumentácia bude vedená pre potreby splnenia požiadaviek na zdokladovanie postupu výstavby diela pre príslušné štátne orgány.

**Čl. 9. ZMLUVNÉ POKUTY A ÚROKY**

1. V prípade nedodržania termínu zhotovenia diela zo strany zhotoviteľa má objednávateľ právo uplatniť si  zmluvnú pokutu za každý aj začatý deň o ktorý je v omeškaní so zhotovením diela a to vo výške 0,05 % z ceny diela.
2. V prípade omeškania Objednávateľa so splnením povinností uhradiť akúkoľvek faktúru (alebo jej časť), v zmysle tejto Zmluvy v termíne splatnosti, má Zhotoviteľ nárok na úrok z omeškania vo výške 0,05% z dlžnej sumy za každý aj začatý deň omeškania.

**Čl.** **10. VYŠŠIA MOC**

1. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy, pod.
2. Ak sa splnenie tejto zmluvy stane nemožným do troch mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia.

**Čl. 11. SPOLUPÔSOBENIE A PODKLADY OBJEDNÁVATEĽA**

1. Zhotoviteľ zhotoví dielo použitím týchto vecí a podkladov, ktoré poskytne objednávateľ v dohodnutých termínoch: odovzdá stavebné pripravené stavenisko v zmysle článku 4 bodu 1. tejto zmluvy na základe písomnej výzvy zhotoviteľovi v súlade s čl. 4 bodom 1 tejto zmluvy.
2. Spolupráca zhotoviteľa s objednávateľom na stavbe:
	1. Za spolupôsobenie objednávateľa sa označuje odovzdanie stavebne pripraveného staveniska v zmysle článku 4 bodu 1. tejto zmluvy, priebežné platenie ceny za dielo, prevzatie diela a dodržanie čl. 6. a čl. 8. tejto zmluvy.
	2. Styk objednávateľa so zhotoviteľom bude vykonávaný pomocou záznamov v stavebnom denníku, pravidelnými kontrolnými dňami a ďalšími potrebnými a dostupnými formami - vyžaduje sa však písomná forma.
	3. Stavebný denník bude viesť zhotoviteľ odo dňa prevzatia staveniska do termínu zápisničného prevzatia stavby objednávateľom bez vád a nedorobkov. Do denníka sa budú zapisovať všetky skutočnosti rozhodné pre plnenie ZoD. Objednávateľ je povinný sledovať obsah denníka a k zápisom pripájať svoje stanovisko. Ak technický dozor nesúhlasí s obsahom zápisu v stavebnom denníku, zapíše to do troch pracovných dní s uvedením dôvodov. Inak sa predpokladá, že s obsahom súhlasí.
	4. Zmeny v poverených osobách stavbyvedúceho a objednávateľa sú obidve zmluvné strany povinné vykonať zápisom v stavebnom denníku do 3 dní od dátumu zmeny.
3. Objednávateľ vyhlasuje, že technický stav strechy budovy, na ktorú sa má Dielo inštalovať, účel jej využitia a konštrukčné prevedenie nebránia inštalácii Diela, ani následnému bezporuchovému užívaniu Diela, strechy budovy, či priestorov pod ňou a v okolí po odovzdaní Diela. Objednávateľ zodpovedá za to, že Miesto plnenia je po technickej a stavebnej stránke spôsobilé na montáž/inštaláciu Diela.
4. Objednávateľ týmto prehlasuje, že strecha budovy na Mieste stavby uvedenej v čl. 2 Zmluvy je plne spôsobilá a konštrukčne dimenzovaná pre inštaláciu a montáž Diela s veľkosťou priťaženia strechy budovy na Mieste plnenia ........... podľa Technickej špecifikácii Diela, t.j. charakteristika strechy a strešná krytina budovy vyhovuje zaťaženiu konštrukciou podľa Technickej špecifikácie Diela.
5. Objednávateľ týmto zároveň berie na vedomie a súhlasí s tým, že v prípade, ak sa vyššie uvedené prehlásenie Objednávateľa preukáže ako nepravdivé a pri inštalácii a/alebo po inštalácii Diela strecha budovy na Mieste stavby vyššie uvedenú záťaž konštrukciou nevydrží, nenesie za to zodpovednosť Zhotoviteľ v zmysle tejto Zmluvy.
6. Objednávateľ je oboznámený so skutočnosťou, že pre vykonanie Diela podľa tejto Zmluvy je nevyhnutné vykonať také zásahy do konštrukcie strechy, ktoré umožnia správnu a bezpečnú inštaláciu a prevádzku Diela. Objednávateľ je zároveň oboznámený so skutočnosťou, že umiestnením Diela ako nového elektroenergetického zariadenia na strechu budovy na Mieste stavby uvedeného v čl. 2 Zmluvy dochádza k fyzikálnemu znefunkčneniu vonkajšej ochrany proti bleskom (bleskozvod) nachádzajúcej sa v čase montáže Diela na streche budovy. V zmysle uvedeného Zhotoviteľ odporúča Objednávateľovi vybudovanie novej vonkajšej ochrany proti bleskom podľa projektu na vyhodnotenie rizika a stanovenie potrebnej úrovne ochrany. V prípade, že v čase montáže Diela sa na streche budovy nenachádza žiadna vonkajšia ochrana proti bleskom (bleskozvod), tak Zhotoviteľ odporúča Objednávateľovi pre ochranu budovy a Diela bezodkladné dobudovanie ochrany proti bleskom v zmysle platných právnych predpisov a technických noriem a podľa projektu na vyhodnotenie rizika a stanovenie potrebnej úrovne ochrany.

**Čl. 12. OSTATNÉ USTANOVENIA**

1. Obchodné tajomstvo
	1. Objednávateľ a zhotoviteľ sa zaväzujú, že obchodné a technické informácie, ktoré mu boli zverené zmluvným partnerom, nesprístupní tretím osobám bez jeho písomného súhlasu, alebo ich nepoužije pre iné účely, než pre plnenie podmienok tejto zmluvy.
	2. Toto ustanovenie sa nevzťahuje na obchodné a technické informácie, ktoré sú bežne dostupné tretím osobám a ktoré zmluvný partner neochráni zodpovedajúcim spôsobom.
2. Vykonávanie diela
	1. Zhotoviteľ bude pri plnení predmetu ZoD postupovať s odbornou starostlivosťou na vysokej profesionálnej úrovni. Zaväzuje sa dodržiavať všeobecne záväzné predpisy (Stavebný zákon a s ním súvisiace predpisy a nariadenia, ktorý stanovuje zásady pre výstavbu) a podmienky tejto zmluvy Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán, rozhodnutiami a vyjadreniami dotknutých orgánov štátnej správy.
	2. Zhotoviteľ je povinný upozorniť objednávateľa na nevyhovujúce vlastnosti vecí, ktoré od neho prevzal, alebo na nevhodné pokyny, ktoré mu objednávateľ dal na vyhotovenie diela. Ak túto povinnosť zhotoviteľ splnil, nezodpovedá za nemožnosť dokončenia diela, pokiaľ objednávateľ na použití odovzdaných vecí a dodržaní uložených pokynov trvá.
	3. Zhotoviteľ je zodpovedný za:
3. správnosť polohy, výšok, rozmerov a umiestnenia všetkých objektov stavby
4. zabezpečenie všetkých potrebných prístrojov, zariadení, pomôcok, materiálov a pracovníkov vo vzťahu k  vyššie uvedenej zodpovednosti za vytyčovacie práce.
	1. Pokiaľ sa kedykoľvek v priebehu vykonávania prác zistí chybná poloha, chybné výšky, rozmery alebo umiestnenia akejkoľvek časti diela, zhotoviteľ je povinný takú vadu na vlastné náklady odstrániť ku spokojnosti objednávateľa, či už je k náprave vyzvaný technickým dozorom alebo nie.
	2. Počas vykonávania prác na diele zhotoviteľom, má tento právo hospodárenia na predmetnom diele. Pokiaľ objednávateľ začne svojvoľne využívať neodovzdané a neprevzaté dielo, objednávateľ zodpovedá za všetky škody spôsobené na diele.
	3. Zhotoviteľ zodpovedá za škody a uplatnené sankcie orgánov a organizácií, ktoré počas výstavby spôsobí.
	4. Ak v priebehu vykonávania diela zhotoviteľ zistí nedostatky, upozorní na ne objednávateľa. Na základe tohto upozornenia objednávateľ cestou stavebného denníka určí lehotu na ich odstránenie a určí ďalší postup vykonávania diela do doby odstránenia nedostatkov v lehote do 10 kalendárnych dní od tohto upozornenia. V prípade, že tak neurobí, predĺži sa doba výstavby o čas, ktorý je v omeškaní.
	5. Objednávateľ má právo dožadovať sa voči zhotoviteľovi, aby odstránil chyby, ktoré spôsobil nesprávnym vyhotovením a to priebežne.
5. Úhrada škôd a nákladov

Pri uplatňovaní a úhrade škôd a nákladov sa zmluvné strany budú riadiť ustanoveniami § 373 až § 386 Obchodného zákonníka.

1. Poverenie k zhotoveniu iným subjektom Zhotoviteľ môže s dovolením objednávateľa, poveriť iný subjekt k zhotoveniu niektorých prác. Tento súhlas nezbavuje zhotoviteľa povinnosti a zodpovednosti stanovenej v zmluve.
2. Zmeny a doplnky
	1. Zhotoviteľ je povinný na základe požiadania objednávateľa:
3. zvýšiť alebo znížiť množstvá prác uvedených v zmluve,
4. nevykonať práce, ktoré objednávateľ určí nevykonávať,
5. zmeniť druh alebo kvalitu prác,
6. zmeniť výšku, vedenie, polohu alebo rozmery ktorejkoľvek časti diela,
7. vykonať dodatočné práce nevyhnutné na dokončenie diela,
8. zmeniť postup vykonávania prác,

Tieto zmeny nebudú dôvodom k odstúpeniu od ZoD a budú predmetom dodatku k tejto zmluve spolu s vyčíslením nákladov spojených s takými zmenami. Zhotoviteľ nezodpovedá za nemožnosť dokončenia diela alebo za vady dokončeného diela spôsobené nevhodnými pokynmi, úpravami, žiadosťami Objednávateľa. Pri nedokončení diela má zhotoviteľ nárok na cenu zníženú o to, čo ušetril tým, že nevykonal dielo v plnom rozsahu.

* 1. Zhotoviteľ nevykoná zmeny žiadnych prác bez písomného súhlasu objednávateľa.
1. Plnenie povinností
	1. Zhotoviteľ si bude plniť povinnosti vyplývajúce z rozhodnutí dotknutých orgánov štátnej správy vydaných pred začatím a počas realizácie stavby.
	2. V prípade porušenia resp. nesplnenia týchto povinností bude objednávateľ prípadné ním zavinené sankcie uplatňovať u zhotoviteľa.
	3. Po ukončení každej pracovnej zmeny zhotoviteľ zabezpečí stavenisko a jeho okolie tak, aby nedošlo k prípadným kolíziám a úrazom.
	4. Počas realizácie stavby je zhotoviteľ povinný:
2. udržiavať na stavenisku čistotu a poriadok,
3. zabezpečiť očistenie svojich mechanizmov pred vstupom na verejné komunikácie.
4. Ak dohody uzavreté podľa tejto Zmluvy majú vplyv na predmet alebo termín splnenia záväzku, musí byť súčasťou tejto dohody aj spôsob úpravy ceny. Takáto dohoda je podkladom pre vypracovanie dodatku k tejto zmluve.
5. Odstúpenie od zmluvy
	1. Objednávateľ alebo zhotoviteľ môžu odstúpiť od zmluvy ak je druhá strana príčinou podstatného porušenia zmluvy čo značne obmedzí úžitky zo zmluvy vyplývajúce.
	2. Odstúpenie od zmluvy je možné len v tom prípade, keď oprávnená strana poskytla druhej strane primeranú lehotu s písomným upozornením, že po jej nedodržaní od zmluvy odstúpi.
	3. Pre odstúpenie od zmluvy platia § 344 až § 351 Obchodného zákonníka.
	4. Odstúpenie od zmluvy je možné pri porušení zmluvy ktoroukoľvek zo zmluvných strán.
6. Vymedzenie prípadov podstatného a nepodstatného porušenia zmluvy
	1. Zmluvné strany označujú porušenie zmluvy za podstatné ak:
7. objednávateľ neposkytne spolupôsobenie pri plnení záväzku, ku ktorému sa zaviazal v tejto zmluve, čoho dôsledkom bude u zhotoviteľa zmarenie výstavby, resp. podstatné sťaženie realizácie diela,
8. zhotoviteľ bude meškať s realizáciou diela podľa odsúhlaseného termínu viac ako 1 mesiac a spôsobí si ho vlastnou vinou,
9. zhotoviteľ nesplní zmluvný záväzok, ku ktorému sa zaviazal v článku 12. tejto zmluvy o dielo,
10. Objednávateľ neuhradí ktorúkoľvek faktúru (napr. zálohová, vyúčtovacia) na základe tejto Zmluvy včas,
11. objednávateľ v rozpore s touto zmluvou do 30 kalendárnych dní neprevezme dokončenú a riadne ponúknutú dodávku zhotoviteľa, alebo neurobí ani opatrenia nasvedčujúce ochote objednávateľa dodávku prevziať,
12. ak bude na objednávateľa alebo zhotoviteľa vyhlásený konkurz alebo bude začatá jeho likvidácia.

 Podstatným porušením zmluvy sú vyššie uvedené prípady.

* 1. Podstatné porušenie má za následok, že oprávnená strana využije právo od tejto zmluvy odstúpiť podľa § 345 a § 564 Obchodného zákonníka.
	2. Ostatné porušenie (nesplnenie) zmluvných povinností označujú zmluvné strany ako nepodstatné s oprávnením strany oprávnenej odstúpiť od záväzku podľa § 346 ods. 1 Obchodného zákonníka.
1. Platby pri odstúpení od zmluvy
	1. Ak sa od zmluvy odstúpi pre jej podstatné porušenie zo strany zhotoviteľa, zhotoviteľ odinštaluje Dielo na svoje náklady a je povinný vrátiť plnenie, ktoré mu bolo do času odstúpenia poskytnuté Objednávateľom.
	2. Ak sa od zmluvy odstúpi pre jej podstatné porušenie zo strany objednávateľa, zhotoviteľ odinštaluje dielo na náklady Objednávateľa a vystaví potvrdenie o cene vykonaných prác, materiálov, komponentov, ktoré nie je možné ďalej použiť a  nákladoch spojených s odinštalovaním Diela.
	3. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

**Čl. 13. ZÁVEREČNÉ USTANOVENIA**

1. Zmluva o dielo nadobudne platnosť dňom podpísania oprávnenými zástupcami zmluvných strán a účinnosť zmluva nadobudne po splnení odkladacej podmienky, ktorá spočíva v tom, že dôjde k ukončeniu kontroly obstarávania (po doručení správy z kontroly obstarávania obstarávateľovi), v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania, alebo v rámci ktorej obstarávateľ súhlasil s výškou finančnej opravy uvedenej v návrhu správy/správe z kontroly obstarávania a splnil podmienky na uplatnenie finančnej opravy podľa Katalógu sankcií, ktorý upravuje postupy pri určení sankcií/korekcií za porušenie pravidiel a postupov obstarávania, alebo v skoršom termíne na základe jednostranného rozhodnutia objednávateľa o čom bezodkladne a preukázateľne Objednávateľ informuje Zhotoviteľa.
2. V prípade neschválenia procesu obstarávania poskytovateľom nenávratného finančného príspevku si verejný obstarávateľ vyhradzuje právo využiť inštitút odkladacej podmienky a následne zmluvu anulovať.
3. Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.
4. Meniť alebo dopĺňať obsah tejto zmluvy je možné len formou písomných dodatkov v súlade so zákonom č. 343/2015 Z. z. o verejnom obstarávaní v platnom znení, ktoré budú platné, ak budú riadne potvrdené a podpísané oprávnenými zástupcami oboch zmluvných strán. Článok 2, 3, 4, 9 je zakázané čiastočne alebo úplne upraviť (dodatkom alebo jednostranne) v rozpore so znením týchto článkov alebo ich zo Zmluvy čiastočne alebo úplne vypustiť.
5. Zmluvné strany sa dohodli na tom, že v prípade rozporov ohľadne zmeny alebo zrušenia záväzku vyplývajúceho z tejto zmluvy jedna zo strán požiada o rozhodnutie súd.
6. Pri právnych vzťahoch osobitne neupravených uzatvorenou zmluvou o dielo sa zmluvné strany riadia príslušnými ustanoveniami Obchodného zákonníka.
7. Zmluvné strany súhlasia so spracúvaním osobných údajov uvedených v zmluve spoločnosťou EQUUS, a.s. za podmienok zákona č. 18/2018 Z. z. o ochrane osobných údajov.
8. Objednávateľ prehlasuje, že sa oboznámil so zhotoviteľovou Informáciou ohľadom spracúvania osobných údajov zákazníkov, ktorú ma Zhotoviteľ zverejnenú na svojom webovom sídle, inak ktorú mu predložil pri podpise Zmluvy.
9. Účastníci zmluvného vzťahu sa oboznámili s jej obsahom prečítaním, porozumeli jej obsahu a prehlasujú, že táto nebola uzatvorená v tiesni ani za inak nevýhodných podmienok, na znak toho ju podpisujú.
10. Neoddeliteľnou súčasťou tejto zmluvy sú prílohy:

č. 1 Zoznam subdodávateľov (predkladá úspešný uchádzač v čase podpisu zmluvy)

č. 2 Kópia spôsobilosti stavbyvedúceho (predkladá úspešný uchádzač v čase podpisu zmluvy)

č. 3 Výkaz výmer - Podrobný rozpočet v písomnej podobe a v elektronickej podobe na USB disku (predkladá úspešný uchádzač v čase podpisu zmluvy)

č. 4 Protokol o odovzdaní a prevzatí Diela (predkladá úspešný uchádzač v čase podpisu zmluvy)

č. 5 Protokolu o odovzdaní a prevzatí materiálu (predkladá úspešný uchádzač v čase podpisu zmluvy)

1. Táto zmluva je vypracovaná v štyroch vyhotoveniach, z ktorých dve si ponechá objednávateľ a dve zhotoviteľ.

## V ................... dňa ............... V ................... dňa ...............

##

Zhotoviteľ : Objednávateľ :

............................................................. ............................................................. Za Objednávateľa:

Ing. Attila Petrezsél

člen predstavenstva

**Prílohy Zmluvy:**

**Príloha č. 1: Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

V ..........................,dňa: V ...................... dňa:

Zhotoviteľ: Objednávateľ:

**Príloha č. 2 - Kópia spôsobilosti stavbyvedúceho**

**Osvedčenie o odbornej spôsobilosti pre činnosť stavbyvedúceho**

- oprávnenie stavbyvedúci - kópia vydaného osvedčenia, alebo výpis z SKSI na odborne spôsobilú osobu, minimálne v rozsahu pozemné stavby

**Príloha č. 3 – Výkaz výmer**

**Príloha č. 4 –** **Protokol o odovzdaní a prevzatí Diela – VZOR**

**ODOVZDÁVACÍ A PREBERACÍ PROTOKOL**

V súlade so Zmluvou o dielo medzi:

**Objednávateľom:**

Spoločnosť: .......................

Sídlo: .......................

IČO: .......................

Osoba zodpovedná: .......................

Register, reg. Číslo: .......................

a

**Zhotoviteľom:**

Spoločnosť: .......................

Sídlo: .......................

IČO: .......................

Osoba zodpovedná: .......................

Register, reg. Číslo: .......................

Na základe cenovej ponuky Zhotoviteľa zo dňa ........., Objednávateľ preberá od Zhotoviteľa **.........,** v rozsahu podľa Zmluvy o dielo č. .........

Pozn.: Dielo bolo odovzdané funkčné Objednávateľovi dňa ..................................

V ....................................., dňa ....................

za Objednávateľa za Zhotoviteľa

.............................. ..............................

**Príloha č. 5 –** Protokol o odovzdaní a prevzatí materiálu na realizáciu Diela na Miesto plnenia - VZOR

**ODOVZDÁVACÍ A PREBERACÍ PROTOKOL**

V súlade so Zmluvou o dielo medzi:

**Objednávateľom:**

Spoločnosť: .........................

Sídlo: .......................

IČO: .........................

Osoba zodpovedná: .........................

Register, reg. Číslo: .........................

a

**Zhotoviteľom:**

Spoločnosť: .........................

Sídlo: .........................

IČO: .........................

Osoby zodpovedné: .........................

Register, reg. Číslo: .........................

Na základe cenovej ponuky Zhotoviteľa zo dňa ..........., Objednávateľ preberá od Zhotoviteľa **nasledovný materiál xxxxxxxxxxxxxx** potrebný na realizáciu Diela v rozsahu podľa Zmluvy o dielo č. **...........:**

V ....................................., dňa ....................

za Objednávateľa za Zhotoviteľa

.............................. ..............................